Discussió:Llista de municipis de Catalunya

message: Crec que seria bó fer un llistat de tots els municipis de Catalunya com unitat de País, i no com una unitat administrativa provincial. I així no hem de esborrar res... --Sebastià 22:53 6 ago, 2005 (UTC)
replies: text: El que jo pense que hauríem de fer és eliminar aquest tipus de llistats que ara són completament inutils al estar solapats amb les funcions de les categories. Abans, quan encara no havien categories en la wikipèdia, això era útil, però ara no serveix de res, ni que siga juntant tots els pobles de Catalunya. Val a dir, que altres llistats semblants d'altres comunitats autònomes ja els hem esborrat, però el de Catalunya, no sé per què, encara no. --Makinal 09:51 11 ago, 2005 (UTC)
replies: text: :El llistat de municis de Catalunya el crec molt útil, ja que podem cercar qualsevol municipi en un sol llistat, tal i com ha de ser...

text: :En fer una pàgina i voler cercar els municipis de Catalunya, què millor pot ser?

text: :No hem de caure en paranys de províncies o d'altres formes administratives que tan sols fan boira a la feina de cada viquipedista o de cada cercador...la Viquipèdia ha de ser un eina útil per la comunitat, no una comparació amb comunitats autònomes! --Sebastià 19:24 13 ago, 2005 (UTC)

message: Falten un bon nombre de municipis, sobretot de les comarques de Tarragona, Lleida i Girona... Què fem? Els posem? --Gpatgn 23:56, 16 des 2006 (CET)
replies: text: A Catalunya Nord estan tots. A Catalunya sud n'hi ha 369. Això vol dir que en falten un bon grapat. És una bona feinada.--Felato 22:59, 17 des 2006 (CET)
replies: text: :No és que en faltin "sobretot de les comarques de Tarragona, Lleida i Girona", sinó que només surten els de la província de Barcelona. Per tant, tal com és ara, es una "Llista de municipis de la província de Barcelona (amb el nombre d'habitants) i de la Catalunya Nord (sense els habitants)". És a dir, un poti-poti. --Enric 23:07, 17 des 2006 (CET)
replies: text: ::Si t'hi fixes hi ha la Bisbal d'Empordà, Boadella d'Empordà, Bellcaire d'Empordà, Bescanó, Borrassà, ... és a dir una "Llista de municipis de la província de Barcelona i alguns de la província de Girona (amb el nombre d'habitants) i de la Catalunya Nord (sense els habitants)" ;-) Estic d'acord amb tu que es un poti-poti!! --Gpatgn 23:34, 17 des 2006 (CET)
replies: text: :::Molt bona precisió, sí senyor. En realitat en aquests municipis gironins no m'hi havia fixat, no havia filat prou prim. Però trobo que el nou títol amb què podríem reanomenar l'article quedaria d'allò més descriptiu ;-) --Enric 00:58, 18 des 2006 (CET)
thread_title:  Hi falten municipis 

message: Estic fent una pàgina web per la qual necessito tots els noms de municipis de Catalunya. M'ha alegrat molt trobar aquest llistat a la viquipèdia, però he vist que també hi ha els de la Catalunya Nord.
Punts de vista i reivindicacions a part (els respecto tots i totes), crec que s'haurien d'esborrar del llistat els municipis que no formen part de Catalunya com a comunitat autònoma, ja que en cas contrari s'està donant una informació que no és certa. Oi que tampoc hi són les comarques del País Valencià o les Illes? Doncs per la mateixa regla de tres, els de la Catalunya Nord no hi haurien de ser.
--85.50.133.98 (discussió) 21:12, 8 des 2008 (CET)Pau
replies: text: La Catalunya Nord sí és Catalunya, com bé diu el seu nom. Salut.--Felato (discussió) 19:10, 9 des 2008 (CET)
replies: text: :Crec que s'haurien d'identificar ben bé els municipis nord-catalans dels sud-catalans, ja sigui en dos llistats o en dos articles separats.  Catalunya Nord no és Catalunya, és Catalunya Nord, antigament, territori del Principat, avui dia, territori de l'Estat francès. --the Dúnadan 23:28, 25 nov 2009 (CET)

text: He provat d'actualitzar la llista recentment, revertint-la a l'estat en el que els municips de la regió francesa coneguda com a Catalunya Nord no apareixen. He vist amb sorpresa que aquest canvi ha estat rebutjat, aparentment perquè no ha sigut consensuat abans. Tanmateix, segons el que puc veure en aquesta mateixa pàgina de discussió, l'últim comentari que s'hi va fer, i que ningú s'ha molestat en refutar, està d'acord amb retirar els pobles de la Catalunya Nord del llistat, i l'últim a favor de mantenir-los-hi data de fa més d'un any. Així doncs, qui ha revertit el meu canvi, ho ha fet sense donar cap argument nou, sense participar en la discussió i ignorant el que semblava era la opinió final a la pàgina de discussió. A més a més, tot i que la Wikipedia es una enciclopèdia oberta, en la que tothom hi pot donar la seva opinió (i benvinguda sigui), hi ha temes que són com són. El nombre de municipis a Catalunya és el que és, tant si ens agrada com si no, i això es pot constatar en qualsevol pàgina oficial del govern de Catalunya, com ara aquesta: Municipis i comarques de Catalunya. El consens és necessari  per crear una bona enciclopèdia participativa, però si el què s'escriu es simplement mentida, no crec que calgui esperar a que hi hagi consens per corregir-ho. Si algú escriu que el president Montilla és mort, pero jo el tinc al costat, no esperaré a arribar un consens sobre si és viu o mort: canviaré la pàgina i després escriuré al fòrum de discussió el perquè del meu canvi, tal i com va fer l'usuari Pau ara fa més d'un any. Dit tot això, i com que sóc bastant nou a la wikipèdia i no sé quant es triga a assolir això del "consens", esperaré una setmana per si algú vol donar arguments contrastats a favor de mantenir els pobles de la Catalunya Nord a la llista de municipis de la Catalunya actual. Passat aquest temps, i si ningú no hi té res en contra, revertiré els últims canvis per tornar a una llista que inclogui només els 946 ajuntaments oficials. I com sempre, el fòrum de discussió restarà obert per qui vulgui fer modificacions consensuades més endavant. --Sensnom (disc.) 00:30, 11 gen 2010 (CET)
replies: text: :Insisteixo, els municipis de la Catalunya Nord no han d'aparèixer a aquest article. --the Dúnadan 04:25, 11 gen 2010 (CET)
replies: text: ::La Catalunya Nord si és Catalunya. Mireu la plana web de l'ajuntament de Perpinyà. Ells mateixos diuen Perpignan la catalane, no diuen la afgana o la noruega. És com dir que el País Basc francès no és País Basc. Jo no entenc aquesta discussió. salutacions.--Felato (disc.) 22:01, 13 gen 2010 (CET)

text: :No. Els municipis—o més aviat les comunes—de la Catalunya Nord no pertanyen a Catalunya sinó al Departament dels Pirineus Orientals, tot i que són municipis històrics del Principat de Catalunya.

text: :Una cosa es dir "Perpinyà la catalana" i una d'altra dir que "Perpinyà és Catalunya": són dues coses molt diferents. Hem de tenir cura de no mesclar conceptes culturals amb conceptes administratius. Hem de seguir la mateixa lògica que emprem quant a l'ús del terme dels Països Catalans i no utilitzar el concepte del Principat de Catalunya al mateix temps que utilitzem conceptes político-administratius actuals amb referències a altres entitats administratives superiors.

text: :--the Dúnadan 00:04, 14 gen 2010 (CET)
replies: text: ::I com que l'illa on hi ha Haití i la República Dominicana es diu "La Espanyola" (o Hispaniola) vol dir que formen part de l'estat espanyol, oi? Té molta lògica, això... i la veritat, agafant el teu exemple Felato, encara no la havia mirada mai la pàgina del Pais Basc a la wikipèdia catalana, però té tela. A la wikipedia en castellà ho tenen molt més ben solucionat, diferenciant entre el què és Euskal Herria i el qué es Euskadi. De totes maneres, i centrant-nos en Catalunya, que al cap i a la fi és del què va aquest article, si vas a la pàgina de la wikipèdia CATALANA, veuràs que la definició de Catalunya és "un país europeu de la Mediterrània occidental constituït com a comunitat autònoma d'Espanya" i, per tant, els municipis de Catlunya han de ser, per definició, els que formen part d'aquesta comunitat. I espero i desitjo que en aquella pàgina si que s'hagi arribat a un consens! --Sensnom (disc.) 01:04, 19 gen 2010 (CET)

text: :: Per cert, perdoneu; no havia vist la última modificació feta per SMP. Em sembla molt bé separar les dues llistes a l'encapcalament (perdoneu la c, escric amb un teclat estranger) però la feina ha quedat a mig fer, perquè tots els municipis de la Catalunya Nord encara apareixen a la llista de la comunitat autònoma de Catalunya. Per tant, proposo que els esborrem  d'aquesta llista i els deixem a l'enllac de la Catalunya Nord, on seran molt fàcils de trobar per qualsevol que els busqui. Com ho veieu? --Sensnom (disc.) 01:17, 19 gen 2010 (CET)
El que és Catalunya no ho marca la sociopolítica actual. Que Catalunya Nord és una part de Catalunya és un fet incontestable. No de la Comunitat Autònoma, sinó de Catalunya. Irlanda del Nord és Irlanda però no és República d'Irlanda. Catalunya Nord és Catalunya però no és C.A. de Catalunya. Els noms que la sociopolítica actual posi a la cosa no fa la cosa. El que és és. És la meva opinió i m'agrada que quedi reflectida. Després podeu fer el que voleu. Separar en un article Municipis de Catalunya Nord? Segueix fent referència a Catalunya però com està a un altre article no fa mal als ulls? És això? Al mateix article es podria afegir un camp nou a la taula que indiques si és Catalunya nord o sud. Seria molt més lògic. Ara, si es crea un article amb els municipis de Catalunya Nord, aquest hauria de passar per lògica a ser Municipis de Catalunya Sud, de la mateixa manera que s'ha consensuat en la categorització.--Felato (disc.) 14:44, 19 gen 2010 (CET)
replies: text: :::Si la llista conté només els noms de la unitat administrativa anomenada Comunitat Autònoma de Catalunya dins de l'estat espanyol, caldria canviar el títol de l'article. Si el títol és el que hi ha ara, falten, efectivament, molts municipis que, agradi o no als que creuen que l'única veritat absoluta són les actuals divisions polítiques, són municipis de Catalunya.--Claudefà (Discussió) (disc.) 20:56, 25 feb 2010 (CET)

text: :La comunitat autònoma té un nom, i és, només "Catalunya" i no pas "Comunitat Autònoma de Catalunya", per tant el títol de l'article és correcte. No té res a veure amb el que ens o els "agrada" o no, ni de veritats absolutes. Insisteixo, aquests comentaris són contraproduents, no ajuden a mantenir un debat informat i respectuós. Com ho vaig dir, tot això es va debatre a Discussió:Principat de Catalunya. --the Dúnadan 03:21, 26 feb 2010 (CET)
thread_title:  La Catalunya Nord no és Catalunya 

message: El meu punt de vista és que si un territori es coneix com a "Catalunya Nord" evidentment és Catalunya, com Amèrica del Nord és evidentment Amèrica i Sud-Àfrica és Àfrica. Em sembla que el teu enunciat és una mica estrafolari ... 
Altra cosa és que potser no entens, o no t'agrada, que hi hagi un país repartit entre dos estats, però això és així i no cal donar-hi més voltes. Hi ha la Catalunya Nord, hi ha Euskadi Nord, hi ha Irlanda del Nord i mil exemples més. Catalunya Nord és Catalunya, pertanyi a l'estat, divisió administrativa, consell regional o departament al que pertanyi. I no cal que ens posem pedres al fetge per una obvietat com aquesta.
Si més no així em sembla.--Peprovira (disc.) 15:10, 19 gen 2010 (CET)
replies: text: Deixant de banda el comentari de "potser no entens, no t'agrada" que no ajuda al debat en res, ja que no es qüestió del que m'agrada, ens agrada, o de l'opinió que voldríem veure en l'article.

text: Es va debatre, extensament, a Discussió:Catalunya i a Discussió:Principat de Catalunya i es va concloure, amb referències i no pas amb analogies (que en podria haver-hi d'altres, per exemple, Virgínia de l'Oest és Virgínia? El significat de Catalunya és inequívoc, com el d'Àfrica que només pot fer referència al continent?) que l'article de Catalunya hauria de ser l'article de la comunitat. No repetirem els arguments que es van presentar, però us convido a llegir-vos les discussions pertinents.

text: Per consistència amb el que es va decidir aleshores, aquest article hauria de fer referència a la comunitat (i un altre article, diguem-ne, Llista de municipis del Principat de Catalunya, podria, si de cas, incloure els municipis de la Catalunya Nord). No només això, sinó que, com ja ho he dit abans, en seguir l'exemple de la política de l'ús del terme Països Catalans, no hem de mesclar conceptes culturals amb administratius. Dir que un país que no és pas una entitat político-administrativa es divideix en municipis (al sud) i comunes (al nord) dóna a entendre que dit país és una entitat político-administrativa.

text: --the Dúnadan 01:15, 20 gen 2010 (CET)
thread_title:  "Amèrica del Nord no és Amèrica" 

message: Hi ha alguna forma d'actualitzar la població amb un bot o amb alguna cosa tipus "subst" amb la plantilla del Padró del INE? -- Vinals (xerrem) 19:33, 16 ago 2011 (CEST)
thread_title:  Actualització població 

message: Trobo que l'article Ciutats de Catalunya per població i Ciutats de Catalunya per població (2014) no aporten cap contingut que no es pugui encabir en aquest article.
El present article ja inclou la població dels municipis (una ciutat és un municipi amb més de 20000 habitants) i a més a més permet ordenar-los per població. També disposa d'informació més actualitzada i referencies, crec que és contraproduent haver de mantenir tants articles de contingut similar.
En tot cas i en veient que l'article Ciutats de Catalunya per població (2014) especifica un any concret potser es podria plantejar afegir un històric de població, tot i que no ho trobo necessari per a aquest article i potser això hauria de ser un article a part. Per exemple: Històric de població dels municipis de Catalunya.
--Lenve (discussió) 13:02, 21 febrer 2017 (CET)
thread_title:  Fusió amb Ciutats de Catalunya per població 

message: Ei, per què falta Lleida a la llista? 85.55.116.220 (discussió) 15:11, 5 ago 2018 (CEST)
replies: text: Bona pregunta. He provat de canviar a Wikidata "municipi de Catalunya" a rang preferit, per sobre de "ciutat". A veure si això ho arregla. --Pau Colominas (t'ajudo?) 12:06, 13 ago 2018 (CEST)
Algú ha comprovat que realment hi surtin tots? Veig que el bot va afegir Terrassa al juny i Lleida ara. Podria ser que n'hi faltés algun altre.
Per la meva banda, confirmo que els cinc del Barcelonès hi són. De la resta de comarques no em sé els municipis de memòria.--Pere prlpz (disc.) 16:49, 13 ago 2018 (CEST)

text: Acabo de descobrir que les queries només cerquen statements "preferred" quan el tenen. "# (wdt: properties use only statements of "preferred" rank if any, usually meaning "current population")". Caldria trobar una solució.--KRLS , (disc.) 13:31, 11 gen 2019 (CET)
replies: text: : Sí, falten casi tots, només hi ha uns poquets. --Macondo (disc.) 08:26, 22 jul 2019 (CEST)
replies: text: :: He trobat un que en manca, Freginals. Aviso si trobo algun més que en falti per afegir.
thread_title:  Municipis que manquen 

message: Per què no hi ha cap municipi de la Vall d'Aran a la llista? Encara que la seva llengua sigui l'aranès, també es pot considerar Catalunya, no?--Macondo
replies: text: He arreglat la query perquè aparegui també els municipis de l'Aran. Ara apareixen 944. Me'n falten 3 que no sé quins són.--KRLS , (disc.) 20:44, 27 ago 2019 (CEST)
replies: text: :Ja està a la pròxima actualitza ja haurien de ser-hi tots.--KRLS , (disc.) 21:35, 27 ago 2019 (CEST)
replies: text: ::No hi son tots, falta Freginals :)
thread_title:  No veig cap municipi de la Vall d'Aran 

message: Perquè la pàgina té la plantilla incomplet?
Gràcies. Parouger 616 (Sí?) 11:47, 29 des 2019 (CET)
replies: text: Suposo que perquè en algun moment no acabava d'anar, però mirant el codi ara hi surt 947 vegades |-, de manera que si ho veig bé coincideix el nombre de files de la taula amb el nombre de municipis de Catalunya. Diria que es pot treure l'etiqueta.--Pere prlpz (disc.) 14:30, 29 des 2019 (CET)
replies: text: : Suprimida.--Ssola (disc.) 09:36, 20 març 2020 (CET)
thread_title:  Plantilla: Incomplet 

message: Estàs editant una llista automàtica. Qualsevol canvi manual que facis (com ara afegir escuts) es perdrà a l'actualització de demà.--Pere prlpz (disc.) 13:50, 1 des 2020 (CET)
replies: text: Et dic el mateix, encara que darrerament han actualitzat el bot i no va tan fi com solia anar abans. Si es vol fer algun canvi s'ha de fer a Wikidata i tenint en compte que les mateixes dades (com la foto) surten a més llocs.--Pere prlpz (disc.) 16:20, 5 gen 2021 (CET)
thread_title:  Llista automàtica 

message: Quan intento actualitzar la llista em dóna l'error "Killed by OS for overloading memory."
La qüery funciona, i fent proves i simplificant la consulta només he aconseguit actualitzar la llista un cop que s'ha deixat la major part de municipis. Aleshores sospito que el problema pot ser que hi ha massa municipis.
Se m'ocorre provar de fer subllistes en plantilles. O això o si no ho aconseguim resoldre fer que la llista deixi de ser automàtica. Pere prlpz (disc.) 22:56, 30 oct 2022 (CET)
replies: text: Acabo de comprovar que fent llistes per àmbits sí que funciona.

text: Proposo fer una subpàgina per àmbit i incloure-les a la llista general com a seccions. Perdrem la possibilitat d'ordenar la llista sencera com vulguem però seguirà sent una llista automàtica. L'alternativa és que no sigui automàtica.--Pere prlpz (disc.) 23:15, 30 oct 2022 (CET)
thread_title:  Killed by OS for overloading memory.